薛安都
参考资料

↑  《宋書·薛安都傳》：世為強族，同姓有三千家，父廣為宗豪，高祖定關、河，以為上黨太守。安都少以勇聞，身長七尺八寸，便弓馬。
↑  《魏書·薛安都傳》：安都少驍勇，善騎射，頗結輕俠，諸兄患之。安都乃求以一身分出，不取片資，兄許之，居於別廄。遠近交遊者爭有送遺，馬牛衣服什物充牣其庭。
↑  《魏書·薛安都傳》：真君五年，與東雍州刺史沮渠秉謀逆，事發，奔於劉義隆。
↑  《宋書·薛安都傳》：元嘉二十一年，索虏主拓跋焘击芮芮大败，安都与宗人薛永宗起义，永宗营汾曲，安都袭得弘农。会北地人盖吴起兵，遂连衡相应。焘自率众击永宗，灭其族，进击盖吴。安都料众寡不敌，率壮士辛灵度等，弃弘农归国。
↑  《宋書·柳元景傳》：二十七年八月，誕遣振威將軍尹顯祖出貲谷，奮武將軍魯方平、建武將軍薛安都、略陽太守龐法起入盧氏，廣威將軍田義仁入魯陽，加元景建威將軍，總統群帥。後軍外兵參軍龐季明年已七十三，秦之冠族，羌人多附之，求入長安，招懷關陝。乃自貲谷入盧氏，盧氏人趙難納之，弘農強門先有內附意，故委季明投之。十月，魯方平、薛安都、龐法起進次白亭，時元景猶未發。法起率方平、安都諸軍前入，自脩陽亭出熊耳山。……閏月，法起、安都、方平諸軍入盧氏，斬縣令李封，以趙難為盧氏令，加奮武將軍。難驅率義徒，以為眾軍鄉導。……法起諸軍進次方伯堆，去弘農城五里，賊遣兵二千餘人覘候，法起縱兵夾射之，賊騎退走。諸軍造攻具，進兵城下，偽弘農太守李初古拔嬰城自固，法起、安都、方平諸軍鼓譟以陵城，季明、趙難並率義徒相繼而進，衝車四臨，數道俱攻，士皆殊死戰，莫不奮勇爭先。時初古拔父子據南門，督其處距戰，弘農人之在城內者三千餘人，於北樓豎白幡，或射無金箭。安都軍副譚金、薛係孝率眾先登，生禽李初古拔父子二人，魯方平入南門，生禽偽郡丞，百姓皆安堵。
↑  《宋書·柳元景傳》：初，薛安都留住弘農，而諸軍已進陝，元景既到，謂安都曰：『無為坐守空城，而令龐公深入，此非計也。直急進軍，可與顯祖并兵就之。吾須督租畢，尋後引也。』眾並造陝下，即入郭城，列營於城內以逼之，並大造攻具。賊城臨河為固，恃險自守，季明、安都、方平、顯祖、趙難諸軍，頻三攻未拔。虜洛州刺史地河公張是連提眾二萬，度崤來救，安都、方平各列陣城南以待之，顯祖勒精卒以為後柱。季明率高明、宜陽義兵當南門而陣，趙難領盧氏樂從少年，與季明為掎角。賊兵大合，輕騎挑戰。安都瞋目橫矛，單騎突陣，四血奮擊，左右皆辟易不能當，殺傷不可勝數，於是眾軍並鼓譟俱前，士皆殊死戰。虜初縱突騎，眾軍患之，安都怒甚，乃脫兜鍪，解所帶鎧，唯著絳納兩當衫，馬亦去具裝，馳奔以入賊陣，猛氣咆勃，所向無前，當其鋒者，無不應刃而倒。賊忿之，夾射不能中，如是者數四，每一入，眾無不披靡。初，元景令將魯元保守函谷關，賊眾既盛，元保不能自固，乃率所領作函箱陣，多列旗幟，緣險而還，正會安都諸軍與賊交戰，虜三郎將見元保軍從山下，以為元景大眾至，日且暮，賊於是奔退，騎多得入城。賊之將至也，方平遣驛騎告元景，時諸軍糧盡，各餘數日食。元景方督義租，并上驢馬，以為運糧之計，而方平信至，元景遣軍副柳元怙簡步騎二千，以赴陝急。卷甲兼行，一宿而至。詰朝，賊眾又出，列陳於城外。方平諸軍並成列，安都并領馬軍，方平悉勒步卒，左右掎角之，餘諸義軍並於城西南列陳。方平謂安都曰：『今勍敵在前，堅城在後，是吾取死之日。卿若不進，我當斬卿；我若不進，卿當斬我也。』安都曰：『善，卿言是也。我豈惜身命乎。』遂合戰。時元怙方至，悉偃旗鼓，士馬皆銜枚，潛師伏甲而進，賊未之覺也。方平等方與虜交鋒，而元怙勒眾從城南門函道直出，北向結陳，旌旗甚盛，鼓譟而前，出賊不意，虜眾大駭。元怙與幢主宗越，率手下猛騎，以衝賊陳，一軍皆馳之。安都、方平等督諸軍一時齊奮，士卒無不用命。安都不堪其憤，橫矛直前，出入賊陳，殺傷者甚多，流向凝肘，矛折，易之復入。軍副譚金率騎從而奔之。自詰旦而戰，至于日昃，虜眾大潰，斬張是連提，又斬三千餘級，投河赴塹死者甚眾，面縛軍門者二千餘人。……時北討諸軍王玄謨等敗退，虜遂深入。太祖以元景不宜獨進，且令班師。元景乃率諸將自湖關度白楊嶺，出于長洲，安都斷後，宗越副之。……薛安都為後軍行參軍。
↑  《宋書·薛安都傳》：二十九年，除始興王濬征北行參軍，加建武將軍。魯爽向虎牢，安都復隨元景北出，即據關城，期俱濟河取蒲坂。會爽退，安都復率所領隨元景引還。
↑  《宋書·薛安都傳》：仍伐西陽五月蠻。世祖伐逆，轉參軍事，加寧朔將軍，領馬軍，與柳元景俱發。……世祖踐阼，除右軍將軍。五月四日，率所領騎為前鋒，直入殿庭，賊尚有數百人，一時奔散。以功封南鄉縣男，食邑五百戶。……其年，以憚直免官。
↑  《宋書·薛安都傳》：孝建元年，復除左軍將軍。二月，魯爽反叛，遣安都及冗從僕射胡子反、龍驤將軍宗越率步騎據歷陽。爽遣將鄭德玄戍大峴，德玄使前鋒楊胡與輕兵向歷陽。安都遣宗越及歷陽太守程天祚逆擊破之，斬胡與及其軍副……世祖詔安都留三百人守歷陽，渡還採石，遷輔國將軍、竟陵內史。四月，魯爽使弟瑜率三千人出小峴，爽尋以大眾阻大峴。又遣安都步騎八千度江，與歷陽太守張幼緒等討爽。安都軍副建武將軍譚金率數十騎挑戰，斬其偏帥。幼緒恇怯，輒引軍退還，安都復還歷陽。臧質久不至，世祖復遣沈慶之濟江督統諸軍。爽軍食少，引退，慶之使安都率輕騎追之，四月丙戌,，及爽於小峴，爽自與腹心壯騎斷後。譚金先薄之，不能入，安都望見爽，便躍馬大呼，直往刺之，應手而倒，左右范雙斬爽首。爽累世梟猛，生習戰陳，咸云萬人敵，安都單騎直入，斬之而反，時人皆云關羽之斬顏良，不是過也。進爵為侯，增邑五百戶，并前千戶。時厂王玄謨距南郡王義宣、臧質於梁山，安都復領騎為支軍。……義宣遣將劉諶之及質攻玄謨，玄謨命眾軍擊之，使安都引騎出賊陣右。其副建武將軍譚金三歷賊陳，乘其隙縱騎突之，諸將係進。是朝，賊馬軍發蕪湖，欲來會戰，望安都騎甚盛，隱山不敢出。賊陣東南猶堅，安都橫擊陷之，賊遂大潰。安都隊主劉元儒於艦中斬諶之首。轉太子左衞率。
↑  《宋書·魯爽傳》：鎮軍將軍沈慶之係安都進軍，與爽相於小峴。爽親自前，將戰，而飲酒過醉，安都刺爽倒馬，左右范雙斬首，傳送京都。
↑  《宋書·臧質傳》：質欲仍攻東城，義宣遣劉諶之就質，陳軍城南。玄謨留羸弱守城，悉精兵出戰，薛安都騎軍前出，垣護之督諸將繼之。戰良久，賊陣小拔,騎得入。劉季之宗越又陷其西北，眾軍乘之，乃大潰。
↑  《宋書·薛安都傳》：大明元年，虜向無鹽，東平太守劉胡出戰失利。二月，遣安都領馬軍北討，東陽太守沈法係水軍向彭城，並受徐州刺史申坦節度。上戒之曰：『賊若可及，便盡力殄之。若度已回，可過河耀威而反。』時虜已去,坦求回軍討任榛，見許。安都當向左城，左城去滑臺二百餘里，安都以去虜鎮近，軍少不宜分行。至東坊城，遇任榛三騎，討擒其一，餘兩騎得走。任榛聞知，皆得逃散。時天旱，水泉多竭，人馬疲困，不能遠追，安都、法係並白衣領職，坦繫尚方。……安都明年復職，改封武昌縣侯，加散騎常侍。七年，又加征虜將軍，為太子左衞率十年，終世祖世不轉。
↑  《宋書·薛安都傳》：前廢帝即位，遷右衞將軍，加給事中。永光元年，出為使持節、督兗州諸軍事、前將軍、兗州刺史。景和元年，代義陽王昶督徐州豫州之梁郡諸軍事、平北將軍、徐州刺史。太宗即位，進號安北將軍，給鼓吹一部。安都不受命。舉兵同晉安王子勛。初安都從子索兒，前廢帝景和中，為前軍將軍，直閤，從誅諸公，封武安縣男，食邑三百戶。太宗即位，以為左將軍，直閤始故。安都將為逆，遣密信報之，又遣數百人至瓜步迎接。時右衞將軍柳光世亦與安通謀。泰始二年正月，索兒、光世並在省，安都信催令速去，二人俱自省逃出，携安都諸子及安累，席卷北奔。
↑  《南史·薛安都傳》：子勛平定，安都遣別駕從事史畢眾愛、下邳太守王煥等奏啟事詣明帝歸款。索兒之死也，安都使柳光世守下邳，至是亦率所領歸降。帝以四方已平，欲示威於淮外，遣張永、沈攸之以重軍迎安都，懼不免罪，遂降魏。
↑  《魏書·薛安都傳》：乃遣鎮東大將軍、博陵公尉元，城陽公孔伯恭等率騎一萬赴之。拜安都使持節，散騎常侍，都督徐、南、北兗、青、冀五州、豫州之梁郡諸軍事，鎮南大將軍，徐州刺史，賜爵河東公。安都以事窘歸國，元等既入彭城，安都乃中悔，謀圖元等，欲還以城叛，會元知之，遂不果發。安都因重貨元等，委罪於女婿裴祖隆，元乃殺祖隆而隱安都謀。《宋書·薛安都傳》所稱尉元及孔伯恭所領為二萬騎，另稱「前軍將軍裴祖隆謀殺苟人（即尉元），舉彭城歸順，事洩見誅」，並獲宋廷追贈寧朔將軍，今皆據《魏書》及《資治通鑑·卷一三一》。
↑  《魏書·薛安都傳》：皇興二年，與畢眾敬朝于京師，大見禮重，子姪群從並處上客，皆封侯，至于門生無不收敘焉。又為起第宅，館宇崇麗，資給甚厚。三年卒。贈本將軍、秦州刺史、河東王，諡曰康。校磡記認為秦州刺史當為泰州刺史，以合安都本州。
↑  《宋書·薛安都傳》：泰始五年，死於虜中，時年六十。
↑  , 《唐史论丛》 (年01期), 2015年, (年01期): 47–50  [2018-05-07], （原始内容存档于2018-05-07）
↑  《魏书·卷七十一·列传第五十九》：兄椿龄，薛安都婿也。随安都于彭城内附，历位司徒谘议、岐州刺史。光未入朝而椿龄先卒。